Право тегли Селман ага
Право тегли Селман ага,
Селман ага Рогочица,
Право тегли Бујановце,
Бујановце Ташка кмета,
И по њега Арнаути,
Арнаути деведесет,
Сал Дебранци и Тетовци
И Скопљанци арамије.
„Ја отварај, Ташко кмете,
Ја отварај своје порте,
Твоје порте и одаје,
Намести ни мек' постељу,
И донеси љут' ракију,
Љут' ракију препечену,
И доведи твоје снаве,
Обе снаве обе ћерке,
Да ни служив љут' ракију,
Да наместив мек' постељу."
Послушује Ташко кмете,
И отвара вите порте,
Вите порте и одаје,
И намести мек' постељу,
И донесе љут' ракију,
Да ги служив синови му.
Подрипнаше Дебарлије,
Дебарлије и Скопљанци,
Уватише Ташка кмета,
Уватише сва три сина,
Уватише седам момка,
Све врзаше сас конопци,
П' улегоше у кошаре,
У кошаре у зимнице,
Уватише обе снаве,
Обе снаве обе ћерке,
Одведоше у одаје.

Извори 
Братство Бр.11 1906

Народне песме
Лирско-епске песме
Комитске народне песме